Ellise infootsingu mudel

Ellise infootsingu mudel on David Ellise loodud biheivioristlik infootsingu mudel, mis keskendub teabeotsingule kui käitumisprotsessile, kus on oluline, kuidas inimesed käituvad ja millised tegurid mõjutavad nende otsingutegevust. ELLIS, D. (1989), "A BEHAVIOURAL APPROACH TO INFORMATION RETRIEVAL SYSTEM DESIGN", Journal of Documentation, Vol. 45 No. 3, pp. 171-212. Ellise mudelis käsitletakse infootsingut kui rida tegevusi või käitumismustreid, mida infootsija teeb, et leida talle vajalik teave. Infootsing on reaalne tegevus, kus iga kasutaja samm on seotud väliste mõjutajatega (nt uued soovitused, lingid, muud tulemused), mis juhivad tema järgmisi otsingutegevusi. See on üks enim testituid infootsingu mudeleid ning põhineb empiirilistele uuringutele. Bhattacharjee, S., Sinha, P., & Kumar, M. (2016). Models of information seeking behaviour: an overview. Asian Journal of Multidisciplinary Studies, 4(5).

 Info hankimisele iseloomulikud tunnused 

Ellis tuvastas kaheksa peamist kategooriat, mis kirjeldavad infootsingu mustreid:

 alustamine (starting): infootsija tutvub tema jaoks uue teema/probleemiga ja alustab esmase asjakohase info kogumisega; 
 aheldamine (chaining): viidete kaudu materjali sidumine; aheldamine põhineb viidete, autorite või teadusartiklite vaheliste seoste leidmisel, mis aitavad omakorda leida uusi allikaid; Ellis, D., Cox, D., & Hall, K. (1993). A Comparison of the Information Seeking Patterns of Researchers in the Physical and Social Sciences. Journal of Documentation, 49(4), 356-369.
 lehitsemine/sirvimine (browsing): tegevus, mille käigus inimene lihtsustab oma otsingut, sirvides erinevaid allikaid, sisukordasid, sisukokkuvõtteid, valdkonnanimetusi jne ; lehitsemise käigus saadud info võib aidata täpsustada uurimistöö eesmärke ja anda ka uusi mõtteid;
 eristamine (differentiating): toimub infootsingu käigus saadud materjali filtreerimine, kus valikud tehakse allika kvaliteedi ja teabe iseloomu (usaldusväärne, ajakohane, spetsiifilisus) põhjal; 
 monitoorimine (monitoring): teadlik olek valdkonnas toimuvast, jälgides regulaarselt kindlaid allikaid;
 väljavõtete tegemine (extracting): allika süstemaatiline läbitöötamine ja olulise materjali tuvastamine ja struktureerimine; infootsija otsib ja valib välja tema jaoks vajaliku teabe, et saada vastus oma uurimisvajadusele; 
 kontrollimine (verifying): info täpsuse kinnitamine; 
 lõpetamine (ending): kokkuvõtvad tegevused infootsingu lõpetamiseks, infootsija on soovitud vastused kätte saanud.
 Ajalugu 
David Ellise 1989. aastal loodud infootsingu mudel keskendus peamiselt sotsiaalteadlaste teabeotsingu käitumise mõistmisele, uurides nende tegevusi ja arusaamu seoses infootsinguga. Mudel põhineb uurimusel, kuidas teadlased oma uurimistöös otsivad, kasutavad teavet ja sellega suhtlevad, tuues esile erinevad käitumisviisid ja otsingustrateegiad.Kundu, Dipak Kumar, Models of Information Seeking Behaviour: A Comparative Study (September 30, 2017). International Journal of Library and Information Studies Vol.7(4) Oct-Dec, 2017.https://digitalcommons.unl.edu/cgi/viewcontent.cgi?article=5656&context=libphilpracEllis, D., Cox, D., & Hall, K. (1993). A comparison of the information seeking patterns of researchers in the physical and social sciences. Journal of documentation, 49(4), 356-369. Hiljem on seda mudelit rakendatud ka teiste kasutajagruppide puhul.
 Kasutamine 
Ellise infootsingu mudelit on võimalik rakendada sarnaselt Belkini mudeliga otsingusüsteemide arendamisel, mõistmaks paremini kasutajate käitumist erinevate andmebaaside ja otsinguvahendite (interneti otsingumootorid, intranet) kasutamisel. Mudeli abil on uuritud näiteks õpilaste infootsingut puudutavat käitumist  Prijana, P., Abdussalam, R., Pancasona, R. G., & Sulaiman, K. A. (2023). Ellis's model of student information-seeking behavior on Google Scholar. Jurnal Kajian Informasi & Perpustakaan, 11(2), 305-320. ja juristide käitumist, et selle abil nende töös vajalikke andmebaase arendada  Makri, S., Blandford, A., & Cox, A. L. (2008). Investigating the information-seeking behaviour of academic lawyers: From Ellis’s model to design. Information Processing & Management, 44(2), 613-634. 
 Vaata ka 
Infootsingu kognitiivsed mudelidInfokäitumineInfootsing

 Viited 

Kategooria:Infoteadus